બેટ્સમેનોના રેન્કિંગમાં વિરાટ કોહલી નંબર વન પર છે, જેને ટી-૨૦ વર્લ્ડકપમાં પ્લેયર ઓફ ધ ટૂર્નામેન્ટ જાહેર કરવામાં આવ્યો હતો. ઓસ્ટ્રેલિયાનો એરોન ફિંચ ૮૬ પોઇન્ટ સાથે બીજા સ્થાને છે. ઇંગ્લેન્ડનો જો રૂટ પહેલી વાર ટોપ ફાઇવમાં પહોંચ્યો છે અને તે સાત સ્થાનની છલાંગ લગાવીને ચોથા સ્થાને પહોંચી ગયો છે. ફાઇનલમાં મેન ઓફ ધ મેચ જાહેર થનાર માર્લોન સેમ્યુઅલ ૧૮મા સ્થાને છે. જ્યારે ઈંગ્લેન્ડનો જોસ બટલર ત્રણ સ્થાન ઉપર ચડીને ૨૪મા સ્થાને પહોંચી ગયો છે.